open-index/open-wikipedia-markdown huggingface dataset:
Seimsdalstunnelen

**Seimsdalstunnelen** er en tunnel på fylkesvei 303 i Årdal kommune i Vestland. Tunnelen går mellom Årdalstangen og Seimsdalen. Den er 1515 meter lang, og ble åpnet i 1969.

Utbedring utføres av Seimsdalstunnelen til to kjørefelt med 4,5 m høyde og med sykkelbane, oppstart 2020, klar 2023 (bygging kun nattestid da tunnelen er eneste forbindelse)

## Se også
*Ofredalstunnelen
*Veitunneler i Norge

## Referanser


## Eksterne lenker
* The World's Longest Tunnel Page
Gertrud Gabl

**Gertrud Gabl** (født 26. august 1948 i St. Anton am Arlberg, død 18. januar 1976) var en østerriksk alpinist.

Hun hadde sin beste sesong i 1969/70, da hun vant verdenscupen sammenlagt, i tillegg til slalåmcupen.

Totalt vant hun sju verdenscuprenn (fem i slalåm og to i storslalåm). Hun vant ingen medaljer i store mesterskap, under VM 1970 kom hun på fjerdeplass i slalåm og femte i storslalåm.

Hun omkom i en snøskredulykke i St. Anton am Arlberg i 1976.

## Verdenscupseire

## Referanser


## Eksterne lenker
*
Ekholt Ballklubb

**Ekholt Ballklubb** (stiftet 29. september 1974) er en fotballklubb fra Ekholt i Moss, som har over 400 aktive medlemmer fra 6 år og oppover.

Klubben bygde sin første kunstgressbane i 1986, sin andre i 2000 og sin tredje i 2010.

## Tabell
Klubbens A-lag for menn spiller 2022-sesongen i 6. divisjon:

## Kjente spillere
* Rune Tangen
* Carsten Bachke
* Thomas Solberg

## Referanser


## Eksterne lenker
* 
*
Idrettsgallaen 2004

**Idrettsgallaen 2004** var en seremoni for å hedre de største idrettsnavnene og beste prestasjonene samt andre som har gjort en stor innsats for norsk idrett i 2004. Idrettsgallaen ble arrangert i Hamar OL-Amfi den 8. januar 2005 og hadde en hovedjury bestående av Jarle Aambø (juryleder), Karen-Marie Ellefsen, Jan-Erik Aalbu, Heidi Tjugum og Ådne Søndrål. Årets navn 2004, samt gallaens mestvinnende dette året, ble terrengsyklisten Gunn-Rita Dahle. Idrettsgallaen 2004 var preget av Jordskjelvet i Indiahavet og det ble derfor opprettet en idrettsaksjon samtidig med gallaen. Ved programslutt var den totale innsamlingen kommet på over 30 millioner kroner.

## Årets navn

### Prisvinnere
Seimsdalen

**Seimsdalen** er et tettsted i Årdal kommune i Sogn og Fjordane. Tettstedet har  innbyggere per 1. januar . Seimsdalen ligger på nordsiden av Årdalsfjorden, og ligger omtrent fire kilometer vest for kommunesenteret Årdalstangen.

## Referanser
Spellemannprisen 1989

**Spellemannprisen 1989** var den attende utgaven av Spellemannprisen og ble delt ut lørdag 20. januar 1990 i Olavshallen i Trondheim. Øystein Sunde ble Årets spellemann og vant også prisen i den nye klassen underholdningsmusikk som ble delt ut totalt fem ganger. I tillegg ble det også for første gang delt ut priser i klassene årets nykommer og platecover til henholdsvis Matchstick Sun og Andrej Nebb & Aud Vikør for plateomslaget til Holy Toys album *Dummy Cruise Missile Wanted*. Prisen for platecover ble ikke delt ut igjen før 1994-utdelingen, da under navnet plateomslag. Med de nye prisene ble delt ut totalt 14 priser, tre flere enn året før og det høyeste antall frem til 1995-utdelingen.  Utdelingen var den første hvor det ikke ble offentliggjort nominerte til klassen Årets spellemann. 

Prisutdelingen ble overført direkte på NRK TV og NRK P2 og ble ledet av Anne Krigsvoll. Utdelingen var siste den siste med Egil Monn-Iversen som orkesterleder. Han hadde ledet orkesteret på samtlige utdelinger frem til denne, det vil si 18 utdelinger totalt. Det var påmeldt 167 plateutgivelser til prisen. 
__NOTOC__
## Vinnere

## Øvrige nominerte
Pop:
* Fra Lippo Lippi – *The Colour Album*
* The September When – *[[The September When (album)|The September When]]*

Rock:
* Backstreet Girls – *[[Party on Elm Street]]*
* deLillos – *[[Hjernen er alene]]*

Folkemusikk/gammaldans:
* Hallingdal Kraftlag – *Til verket med*
* Ulens kvintett – *Selsbrure*

Jazz:
* Brazz Bros – *Live at Oslo Jazzhus*
* Karin Krog – *[[Something Borrowed, Something New (album)|Something Borrowed, Something New]]*

Country:
* Teddy Nelson – *[[American Dreamer]]*
* Cato Sanden – *[[Skål for dette landet]]*

Underholdningsmusikk:
* Sissel Kyrkjebø – *[[Soria Moria (Sissel)|Soria Moria]]*
* Vazelina Bilopphøggers – *[[Tempo (album)|Tempo]]*

Klassisk musikk/samtidsmusikk:
* Marianne Hirsti – *In Recital*
* Oslo filharmoniske orkester / Mariss Jansons – *Prokofief: Romeo og Julie – suiter*
* Robert Riefling – *Beethoven: Pianosonater*
* Ole Edvard Antonsen/Einar Henning Smebye - *The Virtuoso Trumpet* 

Barneplater:
* Marit Carlsen og Simon Flem Devold – *Swingende barnetro*
* Visvas – *Circus Fandango*
 
Åpen klasse:
* Roar Engelberg / Stein-Erik Olsen – *[[Mosaic (album)|Mosaic]]*
* Terje Rypdal – *[[The Singles Collection]]*

Visesang:
* Kari Bremnes – *[[Blå krukke]]*
* Alf Cranner – *[[Sanger om fravær og nærvær]]*

## Referanser


## Eksterne lenker
* 
* Spellemannprisens arkiv
Sarma

**Sarma** var opprinnelig betegnelsen for den gamle Kadampa-tradisjonen grunnlagt av munken Atisha Dipamkara. Senere ble *Sarma* en samlebetegnelse for de tre nye tradisjonene Kagyu, Sakya og Gelug i tibetansk buddhisme. Disse utviklet seg mellom det 10. og 14. århundre, i motsetning til den gamle Nyingma-tradisjonen fra 8./9. århundre.
Forskjellen mellom den nye og den gamle tradisjonen i tibetansk buddhisme er vektleggingen av spesielle trantriske skrifter, og hvorvidt man kan påvise grunntekster (såkalte *rot-tantraer*) på sanskrit. I den gamle tradisjonen kan det ikke påvises sanskrit-originaler for alle de tantriske skriftene, og disse er ikke blitt overtatt av de nye tradisjonene. 

## tantrasystematik i Sarma-tradisjonene
Det tantriske system i Sarma-tradisjonen er:
* Ytre tantraer
** Kriyayoga, Caryayoga og Yogatantra
* Indre tantraer
** Anuttarayogatantra, 
*** Mannlige, kvinnelige og ikkeduale Anuttarayogatantraer, blant annet Hevajra, Guhyasamaja, Chakrasamvara, Yamantaka og Kalachakra.

## tantrasystematik i Nyingma-tradisjonen
Det tantriske system i Nyingma-tradisjonen er:
*Ytre tantraer
**Kriyayoga, Caryayoga og Yogatantra
*Indre tantraer
**Mahayoga, derav blannt annet Vajrakilaya, Amrita, Mamo og Chemchog
**Anuyoga
**Atiyoga/Dzogchen
Moster kirke

**Moster kirke** er en langkirke fra 1874 i Bømlo kommune i Vestland fylke. Den er tegnet av arkitekt Peter Blix.

Byggverket er i tre og har 365 plasser.

## Se også
* Moster gamle kirke

## Referanser


## Litteratur
* Hans-Emil Lidén: Moster kirke i «Norges kirker»
* 

## Eksterne lenker
* 
*
Gustav Indrebø

**Gustav Ludvig Indrebø** (1889-1942) var en norsk filolog og historiker som skrev mye om stedsnavn.

Etter examen artium i 1908 og eksamen fra lærerskole i 1910 var han lærer i tre år, studerte så filologi ved Det Kongelige Frederiks Universitet i Kristiania som ga en cand.philol. i 1917 på en avhandling om Fagrskinna, et skrift om diverse konger fra 1200-tallet.  Han ble amanuensis (en som foreleser) ved Riksarkivet, studerte i København og Berlin, før han i 1921 ble dosent i norrøn filologi.  Samme året grunnla han et arkiv over norske stedsnavn sammen med professorene Magnus Olsen og Edvard Bull d.e..  En avhandling om navn på innsjøer i Oppland ga ham en doktorgrad i 1925. I 1930 ble han professor ved Bergens Museum i vestnorsk språkgranskning. Han var målmann og leder for Noregs Mållag fra 1930 til 1932. Fra 1923 til 1929 hadde han vært formann i forlaget Det Norske Samlaget. Med sin bror biskop Ragnvald Indrebø utferdiget Gustav Det Norske Bibelselskaps oversettelse av Bibelen til nynorsk som kom ut i 1938, den såkalte «Indrebøbibelen».
## Familie
Gustav Indrebø var sønn av overlærer Ludvig Johannes Indrebø (1864–1921) og Severine Malene Frøysland (1861–1943).  Gustav giftet seg i 1918 med lærer Astrid Ruth Louise Olsen (1885–1956).  Han var bror til biskop Ragnvald Indrebø (1891–1984).

## Referanser
Landssamanslutninga av nynorskkommunar

**Landssamanslutninga av nynorskkommunar** (LNK) er en sammenslutning av kommuner, fylkeskommuner og interkommunale tiltak. Organisasjonens formål er fremmelse av nynorsk språk og kultur innenfor offentlig virksomhet.

LNK ble grunnlagt på et møte i Bryne 16.&ndash;18. juni 1993, med 86 kommuner som medlemmer.

Per 1. februar 2005 hadde LNK 102 medlemmer: 92 kommuner, 3 fylkeskommuner og 7 interkommunale selskaper.

Per 15. juni 2024 hadde LNK 105 medlemmer: 85 kommuner, tre fylkeskommuner og 17 interkommunale selskaper.

Daglig leder er Svein Olav Brandtzæg Langåker. LNK ga tidligere ut *[[LNK-avisa]]* seks ganger i året.

LNK er utgiver av Framtida.no, Framtida Junior, Lesedigg, LNK-Nytt og Pirion.

## Eksterne lenker
* Nettside
Hege Myklebust

**Hege Myklebust** (født 20. februar 1970) var leder i Noregs Mållag (fra april 2006 til april 2009) og høyskolelektor ved Høgskolen Stord/Haugesund. Hun har også vært daglig leder i Norsk målungdom, var styremedlem i Noregs Mållag 1998&ndash;2000, og generalsekretær i Nei til EU 1998&ndash;2001. Hun jobber pr. 1. januar 2021 som førsteamanuensis ved Høgskolen på Vestlandet.

## Referanser
Ottar Grepstad

**Ottar Grepstad** (født 1953) er en norsk sakprosaforfatter, nynorskaktivist, tidligere direktør for Nynorsk kultursentrum og styreleder i Språkrådet.

## Liv og virke
Han tok hovedfag i nordisk ved Universitetet i Bergen i 1982. Han var leder i Unge Venstre 1975–1976. Han var i perioden 1980 til 1994 assisterende forlagssjef, forlagsredaktør og redaksjonssjef i Det Norske Samlaget. Fra 1984 til 1988 var han redaktør for tidsskriftet *[[Syn og Segn]]*. I 1998 vikarierte han i en periode som daglig leder i Noregs Mållag. Han har vært direktør i Nynorsk kultursentrum siden 1999 og hovedredaktør i det nynorske nettleksikonet Allkunne fra 2007. Han har vært kulturkommentator i *[[Dagens Næringsliv]]* siden 2008. Grepstad var rådsmedlem i Norsk kulturråd 2005–2009. Han var styremedlem i Språkrådet 2006–2010, og 25. november 2010 ble han utnevnt til styreleder i Språkrådet.

I 2013 utgav han en biografi om Ivar Aasen hvor han tolket Aasens arbeid med utvikling av nynorsk skriftspråk som et ledd i den norske demokratiserings- og moderniseringsprosjektet og hvor tok avstand fra fremstillinger av Aasen som ensom og fattigslig som var skapt av nynorskkritikere.

## Priser og utmerkelser

* Norsk språkpris 1999 for boka «Det litterære skattkammer».
* Ridder av 1. klasse av St. Olavs orden (2018)

## Bibliografi
*  *Språksansen: kalender om all verdas språk*
*  *Historia om Ivar Aasen*, 
*  *Draumen om målet*
*  *Avisene som utvida Noreg. Nynorskpressa 1850–2010*
*  *Vestlandets historie. Bd. 1–3.* (Red. Ottar Grepstad, Knut Helle, Arnvid Lillehammer, Anna Elisa Tryti) 
*  *Viljen til språk ei nynorsk kulturhistorie*
*  *Nynorsk faktabok*
*  *Eit liv med kaffistover og bondeheimar : i samtalar med Nils Seland og Ottar Grepstad* (sammen med Kåre Kolås og Nils Seland)
*  *Nynorsk faktabok 2005*
*  *Nynorsk innhald på internett : grunnlag for handlingsplan 2005–2013* (sammen med Eirik Helleve og Kirsti Langstøyl)
*  *På parti med språket? språkpolitikk i partiprogramma 1906–2005*
*  *Nynorsk i opplæringa: kunnskap, kultur og kvalitet : synspunkt til politisk leiing i Utdannings- og forskingsdepartementet*
*  *Fotefar mot nord* (sammen med Kirsti Mathilde Thorheim og Guri Dahl)
*  *Jakob Sandes kulturelle skòrfeste*
*  *Det nynorske blikket*
*  *Den Store nynorske sitatboka norsk kulturhistorie gjennom 800 sitat* / [redaktør]
*  *Norske tekster* Sakprosa / [redaktør]
*  *Nynorsk faktabok 1998*
*  *Det litterære skattkammer sakprosaens teori og retorikk*
*  *Hamsun i Æventyrland. Nordlandsliv og diktning* (sammen med Kirsti M. Thorheim)
*  *Stem i! Songbok for røysteføre* [medredaktør] (supprimert)
*  *Lesebok 1994* [medredaktør]
*  *Retorikk på norsk*
*  *Balladen om Europa*
*  *Venstres hundre år* [redaktør] (sammen med Jostein Nerbøvik)
*  *Høvesdikting i EF-striden 1970–72*
*  *Essayet i Norge fjorten riss av ein tradisjon*
*  *Vær utålmodig, menneske. Ei visebok som er no mer* [redaktør]

## Referanser




## Eksterne lenker
* 
*
Nynorsk salmebok

***Nynorsk salmebok for kyrkja og heim og møte*** er en nynorsk salmebok, redigert av Bernt Støylen, Peter Hognestad og Anders Hovden og utgitt 1925. Ved kongelig resolusjon av 18. desember samme år ble den godkjent for bruk i gudstjenesten i de sogn som gjorde vedtak om det. Salmeboken hadde opprinnelig 711 salmer, men ved kgl. resolusjon av 1. oktober 1926 ble det vedtatt at den skulle ha et bokmålstillegg med 200 salmer fra den gamle og den nye Landstads reviderte salmebok.

Av de nynorske salmene er det 111 originale og 75 oversatte av Elias Blix, 128 originale og 81 oversatte av Anders Hovden og 62 originale og 139 oversatte av Bernt Støylen.

Anders Hovden skrev i et brev til Sigurd Kolsrud om hvordan tremannskomiteen fungerte: "Hognestad er klok og kald, Støylen klok og varm, og eg er vel berre varm!"

## Referanser
Per Sundnes

**Per André Sundnes** (født 1966) er en norsk musikkjournalist og programleder. 

Han har en bachelorgrad i film og TV fra London Institute (det nåværende University of the Arts London).  

Sundnes startet yrkeskarrieren som medielærer ved videregående skole. I slutten av 1990-årene ble han vaktsjef i *[[XS]]*-programmene på NRK2 (NRKTO) og gikk noen år senere over til underholdningsavdelingen i NRK1. Han var fast musikk- og trendkommentator i NRK-programmet *[[Store Studio (TV-program)|Store studio]]* fra 2002 til 2007. I 2007 tok han over jobben som kommentator Eurovision Song Contest etter Jostein Pedersen. I 2012 begynte han i TV3 og i 2014 ble han programleder i radiostasjonen NRK Klassisk.

I 2011 var han deltaker i *[[Kjendisbarnevakten]]* på NRK1.

I 2005 gav han ut boka *Chic og bruk i storbyen*.

## Referanser


## Eksterne lenker
*
Maria Høgetveit Berg

**Maria Høgetveit Berg** (født Maria Midttun Høgetveit; 1941 i Vinje i Telemark) er en norsk lærer og den første kvinnelige leder i Noregs Mållag (1981–1984). Hun var kultursjef i Ål kommune i Hallingdal 1989-2008. Hun var med i Landssamanslutninga av nynorskkommunars interimsstyre og har vært aktiv i Norsk Folkemusikk- og Danselag. Hun er gift med Hallgrim Berg og hun er mor til Borgar Høgetveit Berg (jurist) og Sigrun Høgetveit Berg (historiker).

## Referanser
Jussi Hautamäki

**Jussi Heikki Hautamäki** (født 20. april 1979 i Uleåborg) er en finsk tidligere skihopper. Hans er bror til skihopperen Matti Hautamäki.

Jussi Hautamäki har deltatt i verdenscupen siden 1995. Han feiret sin hittil største triumf i 2003, da han vant sitt hittil eneste internasjonale hopprenn, et renn i kontinentalcupen (i Bischofshofen). Den beste plasseringen i et verdenscuprenn er hittil en tredjeplass fra 2003 i Sapporo. I sesongen 2000/01 kom han på 15.-plass i sammendraget.

### Sammenlagtplasseringer i verdenscupen

## Referanser


## Eksterne lenker
*
Kari Ylianttila

**Kari Sakari Ylianttila** (født 1953) er en tidligere finsk skihopper, i dag hopptrener.

Han debuterte internasjonalt i hoppuka i 1971, men han oppnådde ingen store resultater de første årene. Karrierens høydepunkt var seieren i den 26. hoppuka vinteren 1977/78. Han vant rennet i Bischofshofen, kom på andreplass i Innsbruck og Garmisch-Partenkirchen, og kom på tredje i Oberstdorf. Etter seieren i hoppuka var han favoritt til å vinne VM-gull under VM på hjemmebane i 1978. Men Ylianttila skadet ankelen på trening og fikk ikke deltatt i VM.
  
Etter hoppuketriumfen oppnådde han ikke flere seire. Han deltok i OL i Lake Placid 1980, med en 13.-plass i den store bakken som beste resultat. Han la opp i 1982.

Fra 1987 til 1994 var han trener for det finske hopplandslaget, som vant tallrike internasjonale medaljer i løpet av denne perioden. I perioden 1994&ndash;2004 trente han USAs landslag, og flyttet til Park City i Utah. Han skulle utvikle amerikanske talenter frem mot OL 2002 i Salt Lake City, men hadde bare betinget suksess. 

Vinteren 2004/2005 overtok han treneransvaret for Sveriges hopplandslag, før han i juli 2005 tok trenerjobben for Japans landslag, med kontrakt frem til 2010.

## Referanser


## Eksterne lenker
*
Erling Lauhn

**Erling Lauhn** (født 7. september 1896 i Stavanger, død 2. november 1972 i Bergen) var en norsk pressemann. Han var redaktør i Østerdalens blad fra 1921 og fra 1923 redaksjonssekretær i *Morgenavisen* i Bergen. Fra 1938 var han redaktør i *[[Bergens Aftenblad]]* og, etter at denne i 1945 ble oppkjøpt, redaktør i *[[Morgenavisen]]*. Han ga ut romanen *Den arv vi har fått*. Lauhn var medlem av bystyret i Bergen. Han sluttet som redaktør i 1966.

Hans kone Liv Kooter Lauhn arbeidet også som journalist i de samme avisene. Under andre verdenskrig ble han arrestert og internt på Ulven leir. Ved årsskiftet 1941-1942 forsøkte Lauhn å innstille driften av *Bergen Aftenblad* for å hindre at det ble satt inn en NS-vennlig redaktør. Lauhn hadde fått et stort antall abonnenter til å si opp avisen slik at han kunne bruke sviktende inntekter som påskudd for å stanse avisen. Gerhard Severud ble likevel innsatt som redaktør og like etter ble Lauhn, en journalist og deler av administrasjonen arrestert. Driften ble innstilt i april 1942 og trykkeriet solgt til Sverige. Ved stortingsvalget i 1945 var han leder av nominasjonskomiteen i Bergen Høyre. I 1952 etter Johan Nygaardsvolds død ble han irettesatt av Høyres generalsekretær for å ha beskrevet Nygaardsvold som en  stor personlighet.

## Referanser
Bergens Aftenblad

***Bergens Aftenblad*** var en dagsavis som ble utgitt fra 1880 til 1942. Avisen var partiet Høyres hovedorgan i Bergen.

Avisen ble etablert i desember 1879 og utkom med sitt første nummer på nyåret, som korrektiv til venstreavisen *[[Bergens Tidende]]*. Blant grunnleggerne var banksjef Jørgen Breder Faye og skolestyrer Edvard Hambro.

I 1889 ble avisen slått sammen med *[[De Bergenske Adressecontoirs-Efterretninger]]*. Den holdt til i en vakker jugendbygning som ble totalskadet i bybrannen i Bergen i 1916. Dette hindret ikke avisen i å utkomme neste dag, mandag 17. januar 1916, med overskriften: BYENS CENTRUM LAGT I ASKE.

Avisen ble nazifisert i januar 1942, og utgivelsen opphørte 21. april 1942.

Etter frigjøringen ble forlagsrettene kjøpt av *[[Morgenavisen]]*. Mangeårig redaktør av *Bergens Aftenblad*, Erling Lauhn, ble redaktør av den «nye» *Morgenavisen*, som også ble en Høyre-avis.

## Sjefredaktører
*Rudolph Sauerzapff 1880–1888
*Robert Hirsch 1888–1890
*Thorstein Diesen 1890–1898
*Christian Michelet 1898–1913
*Øvre Richter Frich (nyhetsredaktør) og Adolph Helwig (politisk redaktør) 1913–1914
*Adolph Helwig 1914–1917
*Lorentz Vogt 1917–1919
*Peder Wilhelm Schmidt 1919–1923
*Birger Gotaas 1924–1925
*Johan Nordahl-Olsen 1925–1932
*Jon Dugstad 1932–1936
*Doery Smith 1936–1938
*Erling Lauhn 1938–1942
*Gerhard Severud (innsatt av NS) 1942

## Referanser
Oddvar Bull Tuhus

**Oddvar Bull Tuhus** (født 1940) er en norsk filmskaper og sakprosaforfatter.

## Liv og virke
Tuhus regidebuterte med filmen *[[Rødblått paradis]]* fra 1971. Hans første film var inspirert av fransk ny bølgefilm og de modernistiske filmene i 1960- og 1970-årene. Med hans neste film, *[[Maria Marusjka]]* fra 1973 heller Tuhus mer mot den realistiske filmen og vant også Filmkritikerprisen for sitt arbeid. I 1980-årene gikk han igjen nye veier og laget tre ungdomsfilmer og en spenningsfilm, hans siste filmer var mer i retning populærfilmen og spesielt hans siste film, *[[Blücher (film, 1988)|Blücher]]* fra 1988, bar preg av 80-årenes store blockbuster- og actionfilmer.

Tuhus har også vært ansvarlig produsent for syv spillefilmer, deriblant *[[Søndagsengler]]* (regi Berit Nesheim), som ble Oscar-nominert i 1997. Han har skrevet manus til ni spillefilmer, blant annet var han medforfatter til Anja Breiens ''Arven'', som ble utvalgt til hovedkonkurransen i Cannes filmfestival i 1980.

Tuhus er også grunnlegger av produksjonsselskapene Vampyrfilm (grunnlagt 1970) og Marcusfilm (grunnlagt 1974).

Han ble tildelt Amandakomiteens ærespris under Amandaprisen 2021.

I november 2025 ga han ut boken *Reidar Webster – kompromissets mester*, som er en biografi om den tidligere riksmegleren Reidar Webster.

## Privatliv
Han er samboer med Åse Kleveland.

## Filmregi – manus og produksjon
* 1971: *[[Rødblått paradis]]*
* 1973: *[[Maria Marusjka]]*, tildelt Filmkritikernes pris for beste film 1973
* 1975: *[[Streik!]]*, utvalgt til Cannes filmfestival, Quinzaine des Réalisateurs i 1975
* 1976: *[[Tillitsmannen]]*
* 1976: *[[Angst]]*
* 1980: *[[1958 (film)|1958]]*
* 1982: *[[Fifty-Fifty (1982)|Fifty-Fifty]]
* 1983: *Hockeyfeber*
* 1986: *Skal det vere ein dans?*, Regissør TV-teater
* 1988: *Blücher*

== Administrative lederjobber ==
* 1990–1992: Forbundsleder [[Norsk Filmforbund]]
* 1991–1992: Redaktør og daglig leder filmtidsskriftet [[Rushprint]]
* 1992–1994: Spillefilmkonsulent [[Norsk filminstitutt]]
* 1994–2000: Dramasjef [[NRK]]
* 2000–2003: Kanalsjef [[NRK 2]]
* 2003–2004: Redaktør Interaktiv TV NRK,
* 2004–2006: Prosjektredaktør NRKs scenarioprosjekt 2012.

== Verv på det audiovisuelle fagfeltet ==
* 1988–1992: Styremedlem [[Norsk Film A/S]]
* 1990–1991: President for [[Society of Nordic Film Directors]]
* 1992–1995: Board of Directors Det europeiske co-produksjonsfondet, [[EURIMAGES]]
* 1998–2001: Styremedlem [[Audiovisuelt Produksjonsfond]] i Norge
* 1996–2000: Nestleder i styret i [[Nordisk Film- og TV-fond]]

== Bibliografi ==

* *Reidar Webster – kompromissets mester* (biografi)

== Referanser ==
<references/>

== Kilder ==
* *Bedre enn sitt rykte – En liten norsk filmhistorie'', 2.utgave, Norsk filminstitutt Oslo, 2004. Gunnar Iversen, Øivind Hanche, Nils Klevjer Aas

## Eksterne lenker
*
Kristiansund krematorium og gravlund

**Kristiansund krematorium** ligger på Kirkelandet gravsted i Kristiansund. 

Kapellet på gravlunden har ikke vært brukt som krematorium helt fra det var nytt. Det var bygget som gravkapell. Ved kongelig resolusjon (kgl.res.) av 27. august 1937 ble det gitt tillatelse til å innrette et krematorium i gravkapellet på Kristiansund kirkegård. 

## Modernisering
Miljøverndepartementet fastsatte i 2002 en ny forskrift om utslipp fra krematorier. Derfor er krematoriet under modernisering etter tegninger fra arkitektene as. Eksisterende ovn ved kapellet i underetasjen skal utskiftes og det skal installeres renseanlegg og styringssystemer. Det nye krematoriet kan stå ferdig i 2008 eller 2009.

## Kilder
* ''Nytt krematorium til 17 millioner'' (Tidens Krav, 28. oktober 2005)
* ''Kirkebøker, Møre og Romsdal'' (Riksarkivet og Statsarkivet, arkivert versjon)

## Litteratur
*Egil Husby: Kirkelandet kirkegård hundre år. Kristiansund 1977.

## Eksterne lenker
* Kristiansund kommune: Kirkelandet gravsted
* [Kart over Kirkelandet gravsted](https://darkiv.no/Allslekt/Feltkart/(Kristiansund)-Kirkelandet.jpg) (Allslekt)
Miguel Ángel Nadal

**Miguel Ángel Nadal** (født 28. juli 1966) er en spansk tidligere fotballspiller. Han var en del av FC Barcelona og Johan Cruijffs Dream team (1990–94).

Nadal var med i s VM-tropp i 1994, 1998 og 2002, og spilte totalt 62 kamper med flagget på brystet.

Nadal er meget tennisinteressert, og har blant annet vunnet Baleranes tennismesterskap for juniorer.

Han er onkel til tennisspilleren Rafael Nadal.

## Referanser


## Eksterne lenker
*
Lommelerke

**Lommelerke** eller *lommeflaske* er en flat beholder av glass eller metall med kork til oppbevaring av væsker. Lommelerker av glass har et tilnærmet sirkelformet, vertikalt tverrsnitt, mens tilsvarende flasker i mer langstrakt for gjerne kalles jaktflasker. I dag er lommelerken utstyrt med skrukork, mens de gamle vanligvis hadde kork. Noen mener at navnet kommer av at de var lett å få inn og ut av ei vanlig jakkeinnerlomme. Andre mener at navnet har sitt opphav fra Fredrik Georg Lerche, drukkenbolt og svirebror av Henrik Wergeland. 

Fasongen er ofte flatklemt flaskeaktig, men andre fasonger er kjent, avhengig av hvilken design en foretrekker. En del fås med en større kapsel skrudd over korken og formet som et glass. Denne kapselen gjør det unødvendig å transportere drikkeglass.

Volum varierer mellom 1/2 flaske og 0,2 liter. Innholdet bestemte eieren selv, men det ble oftest ikke tatt med drikke som krevde spesielle glass slik som cognac. Brennevin som Whisky og akevitt var vanlig, foruten «himkok». Dette synliggjøres på Vinmonopolet når en ser hvilke fasonger halv- og kvartflaskene til de forskjellige sortene brennevin har.

Lerka var med på tur til alle årstider og kom fram når situasjonen lå til rette for det. Vanlig fremdeles er totsupen på elg- eller reinsdyrjakt og en klunk til peisbålet.


File:Peep at Washoe - The Pocket Pistol.jpg|*The Pocket Pistol* («lommepistol») kan på engelsk også være slang for «lommelerke» eller hofteflaske med whisky. Illustrasjon fra Harper's Monthly Magazine 1860.
File:Mlle. Rhea Flask LC-USZ62-99952.jpg|Ung danser med lommelerke skjult under strømpebåndet i forbudstida i USA 1926.


## Litteratur
* Korshavn, Jan Håvard (1994): *Norsk empire glass. Gjøvigs Glasværk 1807-1843.* Gjøvik. ISBN 82-09323-21-2
* Polak, Ada (1958): *Glassboken.* Oslo.
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Se lommelerker i DigitaltMuseum
Regress

**Regress** eller gjensøkelsesrett, innebærer at man har krav på å få dekket et pengebeløp man har betalt på vegne av en annen. 

Regress foreligger i hovedsakelig to situasjoner. Den ene er at en person utbetaler et beløp som skal dekkes av en en annen, og til slutt krever pengene dekket av denne, for eksempel en kausjonist. Et forsikringsselskap som utbetaler erstatning til en skadelidt, vil også på visse vilkår kreve regress hos skadevolder, jf bilansvarslovens § 12 (lovtekst: attsøkjingsrett) og skadeserstatningslovens § 4–3. En annen situasjon er at en person utbetaler et beløp som hen til slutt skal dekke samme med andre, altså betalerens samskyldnere. Regresskravet går da mot samskyldnerne.

## Referanser
Marcus Hahnemann

**Marcus Hahnemann** (født 15. juni 1972 Seattle, USA) er en amerikansk fotballspiller som sist spilte for Everton. 

Han kom til engelsk fotball i 1999 da han kom til Fulham. I 2002 kom han til Reading, og der har han spilt 276 kamper for i 2009 dro han til Wolverhampton Wanderers. Han var tredjekeeper under fotball-VM i 2006. 

Hahnemann ble frigitt av Everton i midten av mai 2012 sammen med blant andre Denis Stracqualursi, Royston Drenthe og James McFadden.

## Referanser


## Eksterne lenker
*
Wolfsberg

**Wolfsberg** er en by i distriktet Wolfsberg i delstaten Kärnten i Østerrike. Den har  innbyggere (2015). Byens navn på slovensk er Volšperk.

## Referanser


## Eksterne lenker
*
Salhus

**Salhus** er et sted i Åsane bydel i Bergen, nord for Bergen sentrum. Salhus grunnkrets i Bergen kommune hadde 824 innbyggere 1. januar 2012 og et areal på 0,81 km². Salhus er en del av tettstedet Bergen. I sør ligger Mjølkeråen, i nord Salhusfjorden, og i øst Hordvik. For å komme til Salhus kan man enten kjøre RV564 eller FV243.

I Salhus ligger Salhus kirke og kirkegård, Salhus skule og Tekstilindustrimuseet. Tidligere var det fergeforbindelse til Holsnøy. Salhus turn & Idrettslag, Salhusvinskvetten, Salhus Pinsetten, Salhus Musikklag, Salhuskoret og Idrettslaget Norna-Salhus har tilhold på stedet. Salhuskvintetten har også sitt opphav i Salhus. Artisten Beate Jacobsen kommer fra Salhus.

Navnet kommer fra det gammelnorske *Sálúhús* som betyr stedet med gjestgiveri. Det kan ha tilknytning til de mange *Sálúhús* som kong Øystein Magnusson lot oppføre for de veifarende. Utenfor Salhus ligger Salhusfjorden, som var et betydelig trafikknutepunkt. Alle «fjordabåtene» var innom Salhus på vei nordover til bygdene i Nordhordland. I gammel tid hadde bygden overnattingssteder med skjenkerett for «brændevin». Det var mange striler som drakk opp pengene fra fiskesalget på torget i Bergen på vei hjem.Salhus hadde også store trikotasjefabrikker. Det var Salhus Tricotagefabrik, Salhus Væverier og Birkelund. Selv om det gikk nedover med tekstilfabrikkene og bygden mistet sin status som trafikknutepunkt, først da fjordabåtene ble nedlagt og senere fergeforbindelsen til Holsnøy ble flyttet, beholdt Salhus sin status som kulturelt sentrum i Åsane.I Salhushallen ble det avholdt dansetilsteninger, basarer, kino og revyer. Lekkerbisken hadde tilhold i bygden og leverte mat i Bergen og omegn i mange år.

Bogen Studio har også tilhold i Salhus der man kan spille inn musikk og annet. Salhus hadde inntil 1981 den ene av to kirker i Åsane. Salhus kirke ble bygget i 1924.

## Eksterne lenker
*Tekstilindustrimuseet - Museumssenteret i Hordaland
*  Salhus Musikklag 
* Bilder fra industristedet Salhus på DigitaltMuseum
Spellemannprisen 1988

**Spellemannprisen 1988** var den syttende utgaven av prisutdelingen. Prisene ble delt ut lørdag 25. februar 1989 i Oslo Konserthus i Oslo. Det Norske Kammerorkester ble Årets spellemann og vant også prisen i klassen klassisk musikk / samtidsmusikk. Den 90-årige komponisten Harald Sæverud ble tildelt juryens hederspris mens DumDum Boys vant sin første pris av tre på rad innen rock. 

Torhild Sivertsen fra Tomboy ledet utdelingen mens Egil Monn-Iversen ledet orkesteret. Det var 126 påmeldte plateinnspillinger. Prisutdelingen ble overført direkte på NRK TV og NRK P2. Utdelingen var den siste hvor det på forhånd ble offentliggjort nominerte til Årets spellemann.
__NOTOC__
## Vinnere

## Øvrige nominerte
Pop:
* a-ha – *[[Stay on These Roads]]*
* Bjørn Eidsvåg – *[[Vertigo (album)|Vertigo]]*

Rock:
* Mercury Motors – *This Is*
* Raga Rockers – *[[Forbudte følelser]]*

Folkemusikk/gammaldans:
* Honndalstausene – *Hanndalstausene*
* Ulens kvintett – *Elvesøg*

Jazz:
* Out to Lunch – *Out to Lunch*
* Jan Erik Vold / Chet Baker – *[[Blåmann! Blåmann! (album fra 1988)|Blåmann! Blåmann!]]*

Country:
* Stephen Ackles and the Memphis news – *[[Stephen Ackles and The Memphis News]]*
* Jan Dahlen – *Hillbilly Touch*

Klassisk musikk/samtidsmusikk:
* Truls Mørk / Juhani Lagerspetz – *Brahms' cellosonater*
* Oslo Filharmoniske Orkester – *Johan Svendsen symfoni nr. 1 & 2*

Visesang:
* Solfrid Hoff – *Prinsessa i tårnet*
* Lillebjørn Nilsen – *[[Sanger (Lillebjørn)|Sanger]]*

Åpen klasse:
* Sigmund Groven – *Aria*
* Einar Steen-Nøkleberg / Knut Buen – *Slåtter*

Barneplate:
* Maj Britt Andersen – *[[Folk er rare! 2!]]*
* Eli & Terje – *[[Portveien 2|Jul i Portveien]]*

Årets spellemann
* Dance with a Stranger – *[[Dance with a Stranger (album)|Dance with a Stranger]]*
* Jahn Teigen – *[[Klovn uten scene]]*

## Referanser


## Eksterne lenker
* 
* Spellemannprisens arkiv
Nordkapp-klassen

**Nordkapp** har vært navnet på to fartøyklasser, begge innenfor den norske kystvakten. 

* Nordkapp-klassen fra **1980** – den nåværende klassen, tre helikopterbærende kystvaktfartøyer: 
** KV Senja
** KV Nordkapp
** KV Andenes
* Nordkapp-klassen fra **1937** – to små oppsynsfartøyer bygget like før 2. verdenskrig:
** KV Nordkapp – bygget i 1937, tjenestegjorde senere på blant annet Island under krigen.
** KV Senja – bygget like før krigen, overtatt av tyskerne i 1940 og gitt navnet Löwe. Senere ombygd til fiskefartøy.

## Eksterne lenker
* Forsvarsnett
Selvforskyldt rus

**Selvforskyldt rus** er et begrep innen rettsvitenskapen som kan ha rettslig betydning i flere forskjellige situasjoner. At rus er selvforskyldt vil så godt som alltid være tilfelle, og vil bli lagt til grunn så sant ikke det motsatte godtgjøres. Eksempler på at rus ikke er selvforskyldt kan være at noen har puttet noe oppi en persons drikk uten vedkommendes kunnskap, eller i situasjoner der produkter har inneholdt rusmidler (mest praktisk alkohol) uten at den som har fått det i seg hadde noen rimelig forventning om dette (et eksempel i praksis har vært tannkrem). Det gjelder imidlertid en streng aktsomhetsplikt på dette punkt, slik at det er svært vanskelig å bli hørt med at en rus ikke er selvforskyldt.

## Strafferetten

Selvforskyldt rus har først og fremst betydning innen strafferetten. For det første vil man ved vurderingen av om det foreligger forsett se bort fra at gjerningsmannen har opptrådt i selvforskyldt rus, se Almindelig borgerlig Straffelov § 40 første ledd andre punktum. I slike tilfeller skal retten se bort fra beruselsen, og sette seg inn i hvordan gjerningsmannen hadde tenkt dersom han var edru. En alvorlig voldshandling begått i beruset tilstand vil således bli vurdert ut ifra hva gjerningsmannen ville forstått om konsekvensene dersom han var edru, og dette vil kunne føre til en langt mer alvorlig bedømming av forholdet. Det sies i slike tilfeller gjerne at forsettet *fingeres*. Overlegg og hensikt kan derimot ikke fingeres, sistnevnte kan få betydning blant annet ved tyveri, som krever «vinnings hensikt» for at straff kan komme til anvendelse.

For det andre vil man ikke bli ansett som utilregnelig (og dermed slippe unna straff) selv om man er bevisstløs i gjerningsøyeblikket, dersom bevisstløsheten skyldes selvforskyldt rus, se straffeloven § 45. Begge disse grunnprinsippene skyldes moralske betraktninger: det ville være støtende overfor allmennheten dersom forbrytere unnslapp straff ved å vise til at de var berusede. Også mer brede alkoholpolitiske betraktninger har nok spilt inn.

## Erstatningsretten

Også innen erstatningsretten vil selvforskyldt rus komme inn ved skyldvurderingen. Selv om det her ikke foreligger faste lovfestede prinsipper, vil man vanskelig kunne høres med at tilstrekkelig skyld ikke er utvist dersom man har handlet i beruset tilstand. Rusen vil således komme inn som et moment i uaktsomhetsvurderingen, som taler til skadevolderens ugunst.

Innen et spesielt område er selvforskyldt rus tillagt uttrykkelig rettsvirkning, nemlig innen bilforsikring. Dersom det må legges til grunn at en kollisjon skyldes at føreren var beruset vil forsikringsselskapet uavhengig av skyld for øvrig kunne kreve regress fra føreren for den erstatningen de har måttet betale ut til andre. Førerens egen rett til erstatning vil dessuten falle bort, se nærmere bilansvarsloven §§ 12 og 7. Unntak fra dette prinsippet kan bare gjøres der særlige forhold taler for det.

## Eksterne lenker
* Straffeloven (1902)
* Bilansvarsloven (1961)
Odd Vollan

**Odd Gabriel Vollan** (født 21. november 1913 i Ålesund, død 6. oktober 2003) var en norsk skolemann og historiker.

Vollan ble i 1941 cand.philol. med hovedfag i historie med hovedoppgaven *Omlegginga av fisket i Ålesund og på Sunnmøre*. Deretter arbeidet Vollan som lektor, først ved gymnasene i Førde og Molde, deretter i Ålesund fra 1945 til 1980. 

Ved siden av lektorgjerningen har Vollan virket som historieforsker. Nærmere 30 arbeider har kommet fra hans historikerhånd. Han har særlig arbeidet med emner knyttet til fiske, fangst og annet næringsliv, samt bedrifts- og foreningshistorie, gjerne med lokalhistorisk tilsnitt. Vollan bidro imidlertid også med artikler om fiske og fangst til det store nordiske verket *Kulturhistorisk leksikon for nordisk middelalder*. 

For sitt omfattende arbeid mottok Vollan Hans Strøm-medaljen og i 1989 ble han hedret med Ålesund kommunes hederspris.

## Bøker av Odd Vollan
* *I kamp for et rusfritt folkeliv på Sunnmøre: Fra Ålesunds kulturhistorie* (2003)
* *Byens våkne øye: Aalesunds handelsforening 150 år. De siste femti år* (1996)
* *De gav livet for landet. Minneskrift over 27 tidligere elever ved Ålesund offentlige høgre allmennskole som måtte ofre livet under krigen* (1995)
* *En skipper og hans samtid: Fra åttring til fabrikktråler* (1993)
* *Ålesunds Skipperforening gjennom hundre år* (1992)
* *Den tause motstand: Dagligliv i Ålesund under krig og okkupasjon 1940-1945* (1989)
* *Selfangst i Norden I-II* (1985–1986)
* *Femti års husstellopplæring i Ålesund* (1985)
* *Ålesund og Sula elverk: En historikk* (1982)
* *Sunnmøre sparebanklag 1926-1976* (1976)
* * Soga om fangst og fiske i eldre tider. Kjelder og problem* (1972)
* *Sildefisket gjennom tusen år* (1971)
* *Tafjord kraftselskap 1917-1967* (1967)
* *Aalesunds sparebank 1911-1961* (1961)
* *A.M. Liaaen. Skipsverft og mek. verksted, Ålesund – 1861-1961* (1961)
* *Den norske klippfiskhandels historie* (1956)
* *Borgund sparebank 1880-1955* (1955)
* *Volda og Ørsta sparebank 1854-1954* (1953)
* *Ishavsfart. Selfangsten fra Sunnmøre gjennem femti år* (1951)
* *Aalesunds Handelsforening 1847-1947* (1949)
* *Ålesunds Skipperforenings historie 1892-1942* (1943)
* *Ålesunds-telefonens historie* (1946)

## Referanser
Generalbudsjettlikningen

**Generalbudsjettlikningen** er en identitet som beskriver tilgangen på og anvendelsen av varer og tjenester, eller goder, i et land over en viss tidsperiode.

I en svært enkel form er likningen slik:

Bruttonasjonalprodukt + Import = Konsum + Investeringer + Eksport

Tilgangen på goder er beskrevet på venstre side. Et land kan skaffe goder ved å produsere dem selv, eller ved å importere dem fra utlandet.

Bruken eller anvendelsen er beskrevet på høyre side. Godene kan enten konsumeres, investeres eller eksporteres. Denne enkle formen av generalbudsjettlikningen skiller ikke mellom offentlig og privat sektor.

I mer avanserte utgaver skilles det mellom ulike vare- og tjenestetyper i både produksjon, import, konsum, investeringer og eksport og offentlig og privat sektor skilles. 

Generalbudsjettlikningen danner grunnlaget for noen av de viktigste makroøkonomiske modellene som brukes, blant annet Modag.
Spellemannprisen 1987

**Spellemannprisen 1987** var den sekstende utgaven av Spellemannprisen og ble delt ut lørdag 16. januar 1988 i Chateau Neuf i Oslo. Jørn Hoel ble Årets spellemann etter suksessen med albumet *[[Varme ut av is]]* mens Dissimilis fikk juryens hederspris.

Utdelingen ble overført direkte på NRK TV og NRK P2. Rita Westvik ledet utdelingen mens Egil Monn-Iversen som vanlig var orkesterleder. Nærmere 200 plateinnspillinger var påmeldt.

## Vinnere

## Øvrige nominerte
Pop:
* Fra Lippo Lippi – *Light and Shade*
* Anita Skorgan – *[[White Magic]]*

Rock:
* deLillos – *[[Før var det morsomt med sne]]*
* Marius Müller – *[[Boom Boom]]*

Folkemusikk/gammaldans:
* Stubseid / Möller med Bråthen Berg – *Rameslåtten*
* Hallvard T. Bjørgum / Torleiv H. Bjørgum – *Dolkaren*

Jazz:
* Per Husby Orchestra – *Your Eyes*
* Speak Low – *Speak Low*

Country:
* Ottar «Big Hand» Johansen – *[[Big Hand (album)|Big Hand]]*
* Olav Stedje – *[[Eg kjem likevel]]*

Klassisk/samtidsmusikk:
* Zubicky / Tønnesen / Tomter / Otterbech Mørk – *Mozart/Carlstedt/Britten*
* Truls Otterbech Mørk – *Samtidsmusikk for cello solo*
* Robert Riefling – *Robert Riefling Interprets Bach*
* Oslo Filharmoniske orkester – *	Tsjaikovski: 1812-ouverture*

Visesang:
* Kine Hellebust / Anders Rogg – *[[Mot yttersida]]*
* Lars Klevstrand – *[[Her (album)|Her!]]*

Åpen klasse:
* Bjoner / Fjeld / Johannessen – *[[Neonlys på Wergeland]]*
* Jon Eberson / Sidsel Endresen – *Pigs and Poetry*

Barneplate:
* Maj Britt Andersen – *[[Tida går så altfor fort]]*
* Visvas – *[[Barneval]]*

Årets spellemann:
* Oslo Filharmoniske Orkester
* Tomboy

## Eksterne lenker
* 
* Spellemannprisens arkiv
Bob Stinson

**Bob Stinson** (født Robert Neil Stinson 17. desember 1959, død 18. februar 1995) var grunnleggeren og sologitaristen i det legendariske post-punkbandet The Replacements.

Stinson dannet bandet i Minneapolis, Minnesota i 1979 sammen med trommeslager Chris Mars og sin yngre halvbror Tommy. Bob Stinson var da bare tolv år gammel. Ett år senere tok Stinson inn Paul Westerberg på andregitar og vokal.

Stinsons gitarstil var sterkt påvirket av 70-tallets klassiske rock og punk. Blant Stinsons helter var gitaristen Steve Howe fra Yes. Ifølge historien spilte The Replacements i sine tidlige år «Roundabout» i halsbrekkende hastigheter i kjelleren hvor de øvde. 

Både på scenen og i studio hadde Stinson en tendens til å få innfall som like ofte var idiotiske som geniale. På grunn av dette, ble Stinson snart den komiske motparten til Westerbergs stadig mer oppriktige følelse for pop. De kreative spenningene mellom de to var en av grunnene til at The Replacements' første fire fulle albumene – spesielt det tredje og fjerde – av mange regnes som deres beste arbeider. 

I 1985, mens de spilte inn *[[Tim]]*, nådde maktkampen et metningspunkt, og Westerberg presset Stinson ut av bandet sent i 1986. Da Stinson forsvant ble *Tim* og alle senere opptak, mer pop-orientert enn tidligere. Stinsons siste bidrag i bandet var på demoene til albumet *[[Pleased to Meet Me]]*.

Stinsons første band etter The Replacements var en kortlivet affære kalt Model Prisoner, som brøt opp i 1988.

Senere samme år dannet han Static Taxi. De spilte inn to album, *[[Stinson Boulevard]]* (sluppet i 2000) og *[[Closer 2 Normal]]* (sluppet i 2003), før de ga seg sommeren 1991.

Stinsons siste band var The Bleeding Heards, som han dannet sammen med Mike Leonard. En av deres høyst profilerte opptredener var på åpningen til broren Tommys band Bash & Pop i 1993. Hans siste offetlige opptreden var med Trailer Trash sent i 1994.

Stinson døde i 1995 etter lengre misbruk av alkohol og narkotika. Ifølge Hennepin Country Medical Examiner's Report døde han ikke av en overdose (som ofte blir hevdet), men kroppen hans var rett og slett utslitt etter år med misbruk. Han ble funnet død i sin leilighet med en ubrukt insulinsprøyte ved siden av seg.

«We all knew that it was coming, but that didn't soften the blow one bit.» – Paul Westerberg

## Referanser


## Eksterne lenker
*
Iberostar Estadi

**Iberostar Estadi** er fotballstadionet til den spanske Primera División-fotballklubben RCD Mallorca. Det ligger på øya Mallorca i byen Palma de Mallorca, og er det største stadionet på de baleariske øyene. Stadionet har tidligere hett Son Moix og ONO Estadi.

## Eksterne lenker
*
«Nordkapp» (1937)

:*«Nordkapp» har vært navnet på flere fartøyer i den norske marinen, for en oversikt, se [[Nordkapp (skip)]].*

**«Nordkapp»**, sjøsatt den 18. august 1937, var navngivende fartøy til den første Nordkapp-klassen (1937). Hennes søsterskip var «Senja».

## «Nordkapp»
«Nordkapp» ble satt inn i tjeneste like etter sjøsettingen i 1937, og var ved krigsutbruddet den 9. april 1940 stasjonert i Nord-Norge, under 3. sjøforsvarsdistrikt. Fartøyet var her en del av Norges forsvar, inntil evakueringsordre ble gitt 7. juni samme år. «Nordkapp» lå da ved Svolvær, og ble liggende der til klokken 0300 natten 8. juni, for å vente på flyktninger og frivillige som ville ta seg over til Storbritannia. 12. juni kom «Nordkapp» frem til Thorshavn på Færøyene. Fartøyet ble siden oppgradert i Storbritannia, blant annet med flere og kraftigere våpen enn kun den éne kanonen hun i utgangspunktet hadde, og ble fra den 21. september 1940 stasjonert på Island.

Her var «Nordkapp» vaktfartøy, og det fortsatte hun å være frem til den 19. september 1943, da hun i stedet ble underlagt sjefen for Shetlandsgjengen.

«Nordkapp» deltok fra 20. juni til 11. september 1944 i Operasjon Neptune (Overlord), ved å eskortere konvoier langs kysten av og til invasjonsområdet, i tillegg til patruljetjeneste på vakt mot fiendtlige fartøyer. Fra 15. desember 1944, etter hovedettersyn i Aberdeen, ble «Nordkapp» stasjonert som vaktfartøy i Scapa Flow. Ved krigens slutt seilte «Nordkapp» den 18. mai mot Norge, hvor hun ankom Stavanger 20. mai 1945. Hun fortsatte å gjøre tjeneste frem til 1954, hvorpå hun ble solgt for å bygges om til fiskefartøy.

Til tross for intensiv tjeneste under hele 2. verdenskrig kom «Nordkapp» aldri i direkte kamp med fiendtlige enheter.

## MS «Skarodd»
* 1957: Solgt til P/r / v. Kars J. Skjong, Valderøy / Ålesund. Omdøpt «Skarodd» (fiskerinr. M-160-G). Ombygd til snurper. Ny motor: 2tev Wichmann 480bhk
* Ca.1965: Omrigget til ringnotsnurper.

## MS «Tor Hugo»
* 3. mars 1971: Solgt til Torstein Johnsen, Havøysund / Hammerfest (fiskerinr. F-414-M).
* 2. november 1971: Omdøpt «Tor Hugo».
* Pr.høsten 1972: Deltok i «Astra»-ekspedisjonen sammen med en rekke andre norske ringnotsnurpere. Fisket for flytende sildolje- og sildemelsfabrikk «Astra» utenfor Afrika.
* 27. november 1972: «Tor Hugo» fisket hestmakrell utenfor Mauritania da lekkasje oppsto og båten sank.

## Litteratur
* Marius Thomassen: *90 år under rent norsk orlogsflagg*, s. 83.

## Andre kilder
* "Skipet" / Thor B. Melhus
* Trygve Eriksen jr.s arkiv

## Eksterne lenker
*
Iktinos

**Iktinos** var en gresk arkitekt som levde i Athen på 400-tallet f.Kr. 

Han er kjent for to av verdens vakreste doriske templer. Det mest kjente verket er Parthenon på Akropolis, som han tegnet sammen med Kallikrates. Byggingen av dette tempelet ble påbegynt 447 f.Kr. Ikke langt unna står Hefaisteion, som ble oppført ca. 449 f.Kr. Det regnes i dag som verdens best bevarte doriske tempel.

Iktinos er også regnet som arkitekten bak Apollon Epikourios-templet i Bassai, og Telesterion, en stor forsamlingshall som ble benyttet under den religiøse festivalen De eleusinske mysteriene i byen Eleusis.
## Referanser
Spellemannprisen 1986

**Spellemannprisen 1986** var den femtende utgaven av Spellemannprisen og ble delt ut lørdag 24. januar 1987 i Oslo Konserthus i Oslo. Sissel Kyrkjebø ble Årets spellemann mens a-ha vant hele tre priser, blant annet juryens hederspris og den nyopprettede prisen for årets musikkvideo. Sistnevnte ble riktignok ikke delt ut igjen før 1999-utdelingen. Musiker, plateprodusent og komponist Svein Gundersen ble tildelt bransjeprisen. Det ble ikke delt ut noen pris i klassen country & western. 

Utdelingen ble ledet av Arve Tellefsen mens Egil Monn-Iversen ledet orkesteret. Det var 170 påmeldte plateinnspillinger. 
__NOTOC__
## Vinnere

## Øvrige nominerte
Pop:
* Bjørn Eidsvåg – *[[Dansere i natten]]*
* Egil Eldøen – *[[Here We Go Again (Eldøen-album)|Here We Go Again]]*

Rock:
* Åge Aleksandersen – *[[Eldorado (album)|Eldorado]]*
* Can Can – *European Rainbow*

Folkemusikk/gammaldans:
* Hans W. Brimi / Jon Faukstad / Mary Barthelemy – *Bak gamle dører*
* Tiriltunga – *Tiriltunga*

Jazz:
* Bjørn Johansen Quartet – *Dear Henrik*
* Karin Krogh – *Freestyle*

Klassisk/samtidsmusikk:
* Edith Thallaug / Eva Knardahl – *Div. sanger*
* Arve Tellefsen / Eva Knardahl – *Griegs Sonater nr 1 og 2 for fiolin/klaver*

Viser:
* Ryfylke – *Trekkfuglar*
* Jørn Simen Øverli – *Den røde bussen*

Åpen klasse:
* Roar Engelberg – *[[Panorama (album)|Panorama]]*
* Svein Gundersen / Jørn Hoel m.fl. – *Filmmusikk; [[Drømmeslottet]]*

Barneplate:
* Eli Rygg og Jarl Goli – *Flere sanger fra [[Portveien 2]]*
* Sigmund Groven / Ove Røsbak – *Marit og trollsteinen*

Årets musikkvideo:
* Tone Hulbækmo (regi: Sverre Pedersen) – «Svevende jord»
* Thowsen (regi: Carl Fredrik Normann) – «Black Rain»

Årets spellemann:
* Åge Aleksandersen – *[[Eldorado (album)|Eldorado]]*
* Vazelina Bilopphøggers – *[[Musikk tel arbe']]*

## Referanser


## Eksterne lenker
* 
* Spellemannprisens arkiv
Axel Thue (matematiker)

**Axel Thue** (1863–1922) var en norsk matematiker, kjent for sine arbeider om diofantinsk approksimasjon og kombinatorikk.

Thue var professor for anvendt matematikk ved Universitetet i Kristiania 1903–1922. I 1914 fremsatte han det såkalte Thue-problemet.

## Referanser


## Eksterne lenker
* 
* 
* Axel Thues private arkiv  finnes ved NTNU Universitetsbiblioteket
* Axel Thue hos MacTutor, University of St. Andrews
* Axel Thue hos ''zbMATH''
Kallikrates

**Kallikrates** (gammelgresk: Καλλικράτης) var en gresk arkitekt som var aktiv i Athen på midten av 400-tallet f.Kr. I henhold til Plutark var han sammen med Iktinos var arkitektene av doriske tempelet Parthenon på Akropolis som ble påbegynt 447 f.Kr. En inskripsjon identifiserte ham som arkitekten til «Nike-tempelet» på Akropolis (IG I3 35) Tempelet det gjelder er enten Athene Niketemplet i *amfiprostylos* (tempel med en søylerad på hver kortside, men ingen på langsidene) som fortsatt er synlig på stedet eller en forgjenger, det vil si et lite tempel (*[[naiskos]]*) hvor levningene har blitt funnet i det senere tempelets fundamenter med joniske søyler.

En inskripsjon identifiserer Kallikrates som en av arkitektene bak den klassiske festningsmuren som omgir på Akropolis (IG I3 45), og Plutark opplyser videre at han ble kontaktet for å bygge den midterste av tre forsvarsmurer som forbinder Athen og byens havneby Pireus.

## Annet
Et krater på planeten Merkur er blitt oppkalt etter ham.

## Referanser


## Litteratur
* Roth, Leland M. (1993): ''Understanding Architecture: Its Elements, History and Meaning'', 1. utg., Boulder, CO: Westview Press. ISBN 0-06-430158-3.

## Eksterne lenker
* «Callicrates (fl. 5th century B.C.)», *Royal Academy of Arts*
* Ictinus & Callicrates, Greatest Greeks'' 8. mars 2017